बीजेपी नेता ने कहा-'सचिन पायलट के दिल में भाजपा और मुंह में कांग्रेस...'
जवाब में पवैया ने  कहा कि सचिन पायलट जी के दिल में भाजपा और मुंह में कांग्रेस होगा तो उनके आने से जनता गुमराह नहीं होगी।
ग्वालियर:  मध्य प्रदेश के सीनियर बीजेपी नेता जयभान सिंह पवैया ने मध्य प्रदेश उपचुनावों के लिए कांग्रेस की ओर से सचिन पायलट के मोर्चा संभालने के सवाल पर कहा कि सचिन पायलट जी के दिल में भाजपा और मुंह में कांग्रेस होगा तो उनके आने से जनता गुमराह नहीं होगी। दरअसल ग्वालियर में मीडियाकर्मियों ने जयभान सिंह पवैया से यह सवाल किया कि मध्य प्रदेश के आगामी उपचुनाव में सचिन पायलट के मोर्चा संभाले जाने पर कितनी चुनौती आएगी, इसी सवाल के जवाब में पवैया ने कहा कि सचिन जी आ रहे हैं, उनके दिल में भाजपा होगी और मुंह में कांग्रेस होगी.. इसलिए सचिन जी के आने और नहीं आने से कोई फर्क नहीं पड़ता है।